Dodetal styg ná vragskip sinkSerge Gelle, Madagaskar se sekretaris-generaal van polisie, nadat hy 12 ure lank na die strand geswem het. (Foto: Skermgreep/ Twitter) Die dodetal nadat ŉ houtvragskip aan Madagaskar se noordoostelike kus skipbreuk gely het, het nou tot 85 gestyg nadat nog 21 liggame ontdek is. Minstens vyf van die slagoffers is kinders. Die 12 meter lange vragskip het glo nie goedkeuring gehad om passasiers te vervoer nie en het Maandag met 138 mense aan boord in die Indiese Oseaan gesink. Slegs 50 passasiers is tot dusver gered, terwyl nog drie vermis word. Maroela Media het vroeër berig dat die ongeluk luidens ŉ voorlopige ondersoek moontlik aan tegniese probleme met die vragskip se enjin toegeskryf kan word. Serge Gelle, ŉ Malgassiese minister wat na die ramptoneel gereis het, moes boonop 12 uur lank tot op ŉ strand swem nadat sy helikopter aan die noordoostelike kus van die eilandnasie neergestort het.